CELEX: 21994D0115(03)
Language: el
Date: 1993-12-17 00:00:00
Title: Απόφαση αριθ. 4/93 της Επιτροπής τελωνειακής συνεργασίας ΑΚΕ-ΕΟΚ της 17ης Δεκεμβρίου 1993 για την παρέκκλιση από τον ορισμό της έννοιας των «καταγόμενων προϊόντων» ή «προϊόντων καταγωγής» ώστε να ληφθεί υπόψη η συγκεκριμένη περίπτωση της Δημοκρατίας των Σεϋχελλών όσον αφορά την παραγωγή κονσερβών τόνου

Avis juridique important

|

21994D0115(03)

Απόφαση αριθ. 4/93 της Επιτροπής τελωνειακής συνεργασίας ΑΚΕ-ΕΟΚ της 17ης Δεκεμβρίου 1993 για την παρέκκλιση από τον ορισμό της έννοιας των «καταγόμενων προϊόντων» ή «προϊόντων καταγωγής» ώστε να ληφθεί υπόψη η συγκεκριμένη περίπτωση της Δημοκρατίας των Σεϋχελλών όσον αφορά την παραγωγή κονσερβών τόνου  

Επίσημη Εφημερίδα αριθ. L 012 της 15/01/1994 σ. 0039 - 0039

ΑΠΟΦΑΣΗ αριθ. 4/93 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ  ΣΥΝΕΡΓΑΣΙΑΣ ΑΚΕ-ΕΟΚ της 17ης Δεκεμβρίου 1993 για την παρέκκλιση από τον ορισμό της έννοιας των  «καταγόμενων προϊόντων» ή «προϊόντων καταγωγής» ώστε να ληφθεί υπόψη η συγκεκριμένη περίπτωση της  Δημοκρατίας των Σεϋχελλών όσον αφορά την παραγωγή κονσερβών τόνου (94/18/ΕΚ)Η  ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ, Έχοντας υπόψη την τετάρτη σύμβαση ΑΚΕ-ΕΟΚ που υπεγράφη στη Λομέ στις 15 Δεκεμβρίου 1989, και ιδίως  το άρθρο 31 παράγραφος 9 του πρωτοκόλλου αριθ. 1 αυτής , Εκτιμώντας: ότι άρθρο 31 του πρωτοκόλλου αριθ. 1 της σύμβασης για την έννοια των «καταγόμενων προϊόντων» ή των  «προϊόντων καταγωγής» και για τις μεθόδους διοικητικής συνεργασίας προβλέπει τη χορήγηση, εκ μέρους  της επιτροπής τελωνειακής συνεργασίας, παρεκκλίσεων από το εν λόγω πρωτόκολλο, για να διευκολυνθεί  ιδίως η ανάπτυξη των υφισταμένων βιομηχανιών ή η εγκατάσταση νέων 7 ότι τα κράτη της Αφρικής, της Καραϊβικής και του Ειρηνικού (κράτη ΑΚΕ) υπέβαλαν αίτηση της  κυβέρνησης της Δημοκρατίας των Σεϋχελλών για τη χορήγηση παρέκκλισης από τον ορισμό που  περιλαμβάνεται στο πρωτόκολλο αριθ. 1, όσον αφορά τις κονσέρβες τόνου 7 ότι η ζητούμενη παρέκκλιση δικαιολογείται βάσει των σχετικών διατάξεων του πρωτοκόλλου αριθ. 1 και  δεν είναι σε θέση να προκαλέσει σοβαρή ζημία σε βιομηχανία εγκατεστημένη στην Κοινότητα, με την  επιφύλαξη της τήρησης ορισμένων προϋποθέσεων όσον αφορά τις ποσότητες, την επιτήρηση και τη  διάρκεια, ΑΠΟΦΑΣΙΖΕΙ: Άρθρο 1 Κατά παρέκκλιση των ειδικών διατάξεων του παραρτήματος ΙΙ του  πρωτοκόλλου αριθ. 1, οι κονσέρβες τόνου που υπάγονται στην κλάση ex 1604 του κοινού δασμολογίου και  παράγονται στη Δημοκρατία των Σεϋχελλών θεωρούνται καταγωγής κρατών ΑΚΕ, υπό τους όρους που  περιλαμβάνονται στην παρούσα απόφαση. Άρθρο 2 Η παρέκκλιση που προβλέπεται στο άρθρο 1, αφορά τις κονσέρβες τόνου που υπάγονται στην  κλάση ex 1604 του κοινού δασμολογίου και οι οποίες παράγονται και εξάγονται από τη Δημοκρατία των  Σεϋχελλών προς την Κοινότητα από την 1η Μαΐου 1993 έως τις 30 Απριλίου 1998, σε ετήσια ποσότητα 1   800 τόνων. Άρθρο 3 Οι αρμόδιες αρχές της Δημοκρατίας των Σεϋχελλών θεσπίζουν τις αναγκαίες διατάξεις για να  εξασφαλίσουν τον ποσοτικό έλεγχο των εξαγωγών των προϊόντων που αναφέρονται στο άρθρο 2. Για το σκοπό αυτό, όλα τα πιστοποιητικά που εκδίδουν οι εν λόγω αρχές, στο πλαίσιο της παρούσας  παρέκκλισης, αναφέρονται στην παρούσα απόφαση. Οι αρμόδιες αρχές της Δημοκρατίας των Σεϋχελλών  διαβιβάζουν στην Επιτροπή, ανά τρίμηνο, κατάσταση των ποσοτήτων για τις οποίες εκδόθηκαν  πιστοποιητικά κυκλοφορίας των εμπορευμάτων EUR. 1 βάσει της παρούσας απόφασης αναφέροντας τους  αριθμούς των εκδοθέντων πιστοποιητικών. Άρθρο 4 Τα κράτη ΑΚΕ, η Κοινότητα και τα κράτη μέλη υποχρεούνται να λαμβάνουν, στο βαθμό που τα  αφορά, τα αναγκαία μέτρα για την εκτέλεση της παρούσας απόφασης. Άρθρο 5 Η παρούσα απόφαση αρχίζει να ισχύει την ημέρα της έκδοσής της. Βρυξέλλες, 17 Δεκεμβρίου 1993. Για την επιτροπή τελωνειακής συνεργασίας ΑΚΕ-ΕΟΚ Οι Πρόεδροι P. WILMOTT Marcel Eugθne IBINGA MAGWANGU